b'\n_START_ARTICLE_\nTekstilinink\xc5\xb3 ir dailinink\xc5\xb3 gildija\n_START_PARAGRAPH_\nTekstilinink\xc5\xb3 ir dailinink\xc5\xb3 gildija\xc2\xa0\xe2\x80\x93 meninink\xc5\xb3 gildija \xc4\xafsik\xc5\xabrusi Kaune (M. Valan\xc4\x8diaus g. 21), priklausanti Lietuvos dailinink\xc5\xb3 s\xc4\x85jungai. Gildijai priklauso galerija Balta.\n_START_SECTION_\nIstorija\n_START_PARAGRAPH_\nOrganizacija vienija didel\xc4\xaf b\xc5\xabr\xc4\xaf menin\xc4\x97s tekstil\xc4\x97s profesional\xc5\xb3 ir kit\xc5\xb3 sri\xc4\x8di\xc5\xb3 dailininkus. Nuo 2000\xc2\xa0m. veikian\xc4\x8dios organizacijos tikslas\xc2\xa0\xe2\x80\x93 \xc5\xa1iuolaikin\xc4\x97s menin\xc4\x97s tekstil\xc4\x97s vystymas ir populiarinimas Lietuvoje ir visame pasaulyje. Gildija \xc4\xafgyvendina ir inicijuoja tarptautinius projektus, rengia parodas Lietuvoje ir u\xc5\xbe jos rib\xc5\xb3; organizuoja vie\xc5\xa1us meno renginius Kauno gatv\xc4\x97se, u\xc5\xbesiima labdaringa veikla._NEWLINE_Nema\xc5\xbea dalis tekstilinink\xc5\xb3 ir dailinink\xc5\xb3 gildijos vie\xc5\xa1\xc5\xb3 meno rengini\xc5\xb3 ar parod\xc5\xb3 surengta bendradarbiaujant su kitomis meno ir kult\xc5\xabros institucijomis. Gildija yra nuolatin\xc4\x97 Kauno bienal\xc4\x97s TEXTILE partner\xc4\x97.'